पाएं अपने शहर की ताज़ा ख़बरें और फ्री ई-पेपरडाउनलोड करें
कर्फ्यू के दौरान अनुमत श्रेणी के अलावा अन्य कोई व्यक्ति बिना किसी कारण घूमता पाया गया ताे संस्थागत क्वारेंटाइन कर उसकी आरटीपीसीआर रिपोर्ट निगेटिव नहीं आ जाती, तब तक क्वारेंटाइन सेंटर पर ही रखा जाएगा। इसे सख्ती से लागू करने को लेकर कलेक्टर, एसपी के नेतृत्व में प्रशासनिक एवं पुलिस अधिकारियों के साथ शहर में पैदल फ्लैग मार्च किया। उन्होंने मुख्य बाजारों, सड़कों, मोहल्लों व गलियों में बेवजह घूमते लोगों से समझाइश कर घरों में ही रहने का आह्वान किया।
कलेक्टर पाेसवाल ने बताया कि सोमवार सुबह 5 से 17 मई सुबह 5 बजे तक महामारी रेड अलर्ट-जन अनुशासन पखवाड़े के दौरान सभी कार्यस्थल, व्यावसायिक प्रतिष्ठान-बाजार बंद रहेंगे। शुक्रवार दोपहर 12 बजे से सोमवार सुबह 5 बजे तक एवं 14 मई काे दोपहर 12 बजे से 17 मई सुबह 5 बजे तक महामारी रेड अलर्ट-जनअनुशासन वीकेंड कर्फ्यू रहेगा।
नई गाइडलाइन में पाबंदियां बढ़ाई : सभी प्रकार के खाद्य पदार्थ, किराने का सामान, आटा चक्की, पशुचारे से संबंधित थोक एवं खुदरा दुकानें सोमवार से शुक्रवार सुबह 6 से 11 बजे तक ही खुलेगी। राशन की दुकानें बिना किसी अवकाश के खुली रहेंगी। मंडिया, फल एवं सब्जियाें की दुकानें प्रतिदिन सुबह 6 से सुबह 11 बजे तक खुल सकेंगी। किसानों की आवश्यकता को ध्यान में रखते हुए कृषि आदान विक्रेताओं की दुकानें, परिसर सोमवार एवं गुरुवार को सुबह 6 से 11 बजे तक खुलने की अनुमति होगी।
ऑप्टिकल दुकानें मंगलवार एवं शुक्रवार को सुबह 6 से 11 बजे तक खुलेगी। ठेलेे, साइकिल, रिक्शा, ऑटो रिक्शा एवं मोबाइल वैन से सब्जी एवं फलों का विक्रय राेजाना सुबह 6 से शाम 5 बजे तक की सीमा में अनुमत होगा। डेयरी-दूध की दुकानें राेज सुबह 6 से 11 एवं शाम 5 से शाम 7 बजे तक खुलेगी।
विवाह समारोह में 50 की जगह 31 व्यक्ति की अनुमति ही होगी। विवाह समारोह 3 घंटे तक किया जा सकेगा। उपखंड मजिस्ट्रेट को ई-मेल से शामिल होने वाले मेहमानों एवं अतिथियों की सूची अनिवार्य भेजनी हाेगी। बिना पूर्व सूचना के विवाह समारोह करने तथा सोशल डिस्टेंसिंग नहीं रखने पर 5 हजार रुपए तथा 31 से अधिक व्यक्ति होने पर एक लाख रुपए का जुर्माना लगाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn